รัดเข็มขัด
เจอฤทธิ์ของเอลนินโญทำให้น้ำในแหล่งน้ำธรรมชาติเหือดแห้งจนถึงขั้นต้องขอความร่วมมือชาวนาให้ชะลอการปลูกข้าวออกไปก่อน แถมเริ่มขอรณรงค์ให้คนไทยช่วยกันประหยัดน้ำ เพราะเกรงว่าจะทำให้สถานการณ์ภัยแล้งแย่ลง
25 มิ.ย. 2558

เจอฤทธิ์ของเอลนินโญทำให้น้ำในแหล่งน้ำธรรมชาติเหือดแห้งจนถึงขั้นต้องขอความร่วมมือชาวนาให้ชะลอการปลูกข้าวออกไปก่อน แถมเริ่มขอรณรงค์ให้คนไทยช่วยกันประหยัดน้ำ เพราะเกรงว่าจะทำให้สถานการณ์ภัยแล้งแย่ลง 
หลายธนาคารเตรียมขอความร่วมมือพนักงานให้ช่วยกันประหยัดน้ำ แต่ก็ยังนึกไม่ออกว่าจะใช้แคมเปญอะไรดี จะให้ปลดทุกข์หนักเบาแล้วไม่กดชักโครกก็ไม่ได้ ไม่ให้พนักงานล้างมือก็จะผิดสุขอนามัย บางธนาคารอย่างกสิกรไทยก็ใช้ก๊อกน้ำอ่างล้างมือระบบเซ็นเซอร์ประหยัดน้ำอยู่แล้ว  สุดท้ายมาจบลงที่น้ำพุหน้าสำนักงานใหญ่ที่อาจงดเปิดชั่วคราว จะเปิดเฉพาะมีวาระสำคัญไว้รับแขก 
ส่วนทุกธนาคารตอนนี้มีแคมเปญรณรงค์ประหยัดพลังงานกันอย่างเข้มงวด ยิ่งช่วงแบงก์กำไรลดนี่ยิ่งต้องประหยัดมากเป็นพิเศษ